ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....ต้นกล้า
“ความรู้ผิด รู้ชอบในชีวิต เป็นเรื่องที่คนทุกคนต้องตระหนัก” พุทธทาสภิกขุ
...l...แม้ขณะนี้สรรพากรกำลังเข้มงวดในเรื่องการหารายได้ในหลายๆ เรื่อง จนบรรดาผู้ประกอบการต่างเริ่มสัมผัสได้ถึงกลิ่นอายของการกวดขัน
แต่ในความตึงก็มีความหย่อน เพราะลึกๆ ลับๆ จากซอยอารีย์ กระซิบกระซาบมาว่า เสี่ยเอ๊าะสาธิต รังคสิริ อธิบดีกรมสรรพากร มือดีด้านการพัฒนาภาษี สั่งให้เจ้าหน้าที่ชุดหนึ่งศึกษาสิทธิประโยชน์ของภาษีหนุนวิจัยพัฒนาที่ปัจจุบันเปิดให้หักลดหย่อน 2 เท่า แต่ปรากฏว่าผู้ที่ใช้ประโยชน์จริงกลับมีบริษัทชั้นยอดแค่ไม่กี่ราย
ขณะที่ธุรกิจเอกชนรายเล็กรายย่อยไม่มีทางได้แอ้มกับสิทธิการหักลดหย่อน
มีโอกาสสอบถามเจ้าตัวผู้มีไอเดียบรรเจิดได้ความว่า จะสนับสนุนสิทธิประโยชน์ทางด้านการสนับสนุน การสร้างนวัตกรรมใหม่ๆ ไปที่กลุ่มผู้ประกอบการขนาดเล็กๆ หรือระดับชุมชน เพื่อให้ชาวบ้านระดับเล็กๆ สามารถปฏิบัติได้จริงๆ ใครออกแบบนวัตกรรมใหม่ๆ ขึ้นมาก็สามารถได้สิทธิประโยชน์ พัฒนาหีบห่อให้เด่นและดีกว่าเดิมก็น่าจะได้รับสิทธิ เพื่อให้เอกชนได้เติบโตแข็งแรงแหล่มจริงๆ
...l...ถือเป็นแหล่งชุมนุมมังกรซ่อนพยัคฆ์ของคนวัยหนุ่ม สำหรับธนาคารไทยพาณิชย์ ล่าสุดดึง ชาญมนู สุมาวงศ์ อดีตผู้พิพากษา มาดำรงตำแหน่งผู้ช่วยผู้จัดการใหญ่ สายธุรกรรมสินเชื่อ 2 และปฏิบัติการคดี กลุ่มงานกฎหมาย อีกหน่อ ชาญมนู มีประสบการณ์ เชี่ยวชาญด้านกฎหมายองค์กร กฎหมายแรงงาน และการควบรวมกิจการ สัญญาว่าจ้างของภาครัฐ เคยเป็นผู้พิพากษามา 7 ปี เคยเป็นเลขานุการศาลแรงงานกลาง เคยเป็นที่ปรึกษากฎหมายให้กับสำนักงานนโยบายและแผนพัฒนา บริษัท ปตท. เคมิคอล และ กฟผ.การไฟฟ้าฝ่ายผลิตแห่งประเทศไทย ฯลฯ
 
นายชาญมนู จบการศึกษาระดับปริญญาตรีด้านกฎหมาย เกียรตินิยมอันดับ 2 จากมหาวิทยาลัยธรรมศาสตร์ และระดับปริญญาโท M.C.L. (American Practice) และ LL.M จากมหาวิทยาลัยจอร์จ วอชิงตัน ประเทศสหรัฐอเมริกา